钦定古今图书集成/明伦汇编/宫闱典/第101卷 > 外戚部总序
## 钦定古今图书集成/明伦汇编/宫闱典/第101卷 > 外戚部总序

夫帝王之临御区宇，贤戚并用，莫不有外亲之助焉。
故后之父母，列于三恪，异姓伯叔，纪于《春秋》。筑外馆
者，异其礼章；褒元舅者，垂于《雅什》。母妻有其党，所以
叙于人伦；姻娅相称，谓于以垂于古训。况席九五之
势，当司牧之重，内既本乎敦叙，外亦资其左右。太史
公称：“秦以前略矣，靡得而纪焉。”汉氏之始，非有功不
侯。中叶之后率用推恩之典封爵之数优被外属班
固作表以志其事东汉之世国纪数绝六后称制委
事父兄并居权要极其贵宠鼎国典午。洎乎南北以
迄于五代莫不因缘宫掖列居爵位。其有总钧枢之
重握兵戎之政内侍帷幄，参预谋议外临征镇式遏
方面命数崇大寄任隆异。藉亲昵之要，当倚属之重。
富贵既极，骄侈不期而自臻；名势既雄，中外向风而
胥附。其或躬明哲之美，秉谦抑之操深怀兢惕，以戒
乎！泰盛；动守清素，以革乎侈心含忠履洁，特表乎纯
亮。折节下士，姑务于延纳。敦尚儒术，擅稽古之称；周
旋谏诤，厉匪躬之节。以引翼为己任，而荐用贤能以
雍睦治家庭，而绥和宗党，望实兼著，操行特出。以至
内著寅亮之绩而纪律用彰，参议小大之务而谋猷
允协；外宣保障之效而民夷是赖；克扬威武之烈而
勋庸以立。名在载籍，事先表听。其或贪墨无已，陆梁
自恣，穷豪纵而无检，恃骄肆而费恭残贼忠贤，怀蓄
奸诈。小则被谴让之耻，大则致夷灭之咎。祸福之至，
召之惟人；吉凶之报，发乎所履，岂谬也哉！汉制，以列
侯尚公主，魏晋之尚主者，皆拜驸马都尉。历代遵之，
其淑慝之迹，咸附于此。